Ιερά Επισκοπή Μπουκόμπας και Δυτικής Τανζανίας

Η Ιερά Επισκοπή Μπουκόμπας και Δυτικής Τανζανίας είναι από τις επισκοπές του Πατριαρχείου Αλεξανδρείας.

Στη δικαιοδοσία της Επισκοπής περιλαμβάνεται τις Περιφέρειες Καγκέρα, Μουάνζα και Γκέιτα της Τανζανίας.

Επί του παρόντος, ο Επίσκοπος Μπουκόμπας και Δυτικής Τανζανίας είναι και Πατριαρχικός Επίτροπος της Ιεράς Επισκοπής Κιγκάλι και Ρουάντας.

 Ιστορικά στοιχεία 
Η Ορθοδοξία στην Μπουκόμπα έχει πλούσια παρουσία από το 1962, με πρώτο ιεραπόστολο τον τότε Αρχιμανδρίτη Αναστάσιο (μετέπειτα Αρχιεπίσκοπο Αλβανίας) και έκανε στην περιοχή της Γκέιτα τις πρώτες βαπτίσεις. Τη δεκαετία του 1970, ήρθε στην περιοχή της Μπουκόμπα ο ιεραπόστολος Αρχιμανδρίτης Θεόδωρος Νανκυάμα ( μετέπειτα τιτουλάριος Επίσκοπος Ναυκράτιδος, βοηθός της Ιεράς Μητροπόλεως Ειρηνουπόλεως).

Το 1982, ο Αναστάσιος, πλέον ως Επίσκοπος Ανδρούσης και επιστρέφοντας ως τοποτηρητής της Ιεράς Μητροπόλεως Ειρηνουπόλεως, πραγματοποίησε την πρώτη χειροτονία γηγενή, τον ιεραπόστολο Σωσθένη Κιγιόγκα.

Το 1992, με την αποχώρηση του Αναστάσιου για την Αλβανία ως Πατριαρχικός Έξαρχος του Οικουμενικού Πατριαρχείου Κωνσταντινουπόλεως, ο Πατριάρχης Αλεξανδρείας Πέτρος Ζ΄ χειροτονεί ως τιτουλάριο Επίσκοπο Μπουκόμπας και βοηθό της Μητροπόλεως Ειρηνουπόλεως τον Ιωνά Λουανγκά, ο οποίος μέχρι το 1997 οργανώνει εκκλησιαστικά τη νέα Επισκοπή. 

Το 1999, χειροτονείται νέος Επίσκοπος Μπουκόμπας ο Ιερώνυμος Μουζέη. Το 2007 η Επισκοπή Μπουκόμπας υπήχθη στη νεοσύστατη Ιερά Μητρόπολη Μουάνζας.

Στις 9 Οκτωβρίου 2019, με πρόταση του Πατριάρχη Αλεξανδρείας Θεοδώρου Β΄ και απόφαση της Ιεράς Συνόδου της Ιεραρχίας του Πατριαρχείου Αλεξανδρείας επανιδρύεται η Ιερά Επισκοπή Μπουκόμπας και ορίζεται τοποτηρητής ο Επίσκοπος Αρούσας και Κεντρικής Τανζανίας Αγαθόνικος.

Στις 10 Σεπτεμβρίου 2020, διορίζεται Πατριαρχικός Επίτροπος Μπουκόμπας ο Αρχιμανδρίτης Χρυσόστομος Μαϊδώνης και εγκαταστάθηκε στην Μπουκόμπα δέκα ημέρες αργότερα. Στις 13 Ιανουαρίου 2022, ο Χρυσόστομος εκλέγεται από την Ιερά Σύνοδο της Ιεραρχίας του Πατριαρχείου Αλεξανδρείας νέος Επίσκοπος Μπουκόμπα και χειροτονείται στον βαθμό του επίσκοπου στις 20 Φεβρουαρίου 2022, στην Ιερά Πατριαρχική Μονή Οσίου Σάββα του Ηγιασμένου Αλεξανδρείας. Η ενθρόνισή του πραγματοποιείται στις 27 Μαρτίου 2022, στον Καθεδρικό Ιερό Ναό των Αγίων Αποστόλων από τον Μητροπολίτη Καμπάλας Ιερώνυμο.

 Επισκοπικός κατάλογος 
ΕπίσκοποςΑπόΈωςΣημειώσειςΧρυσόστομος (Μαϊδώνης)20 Φεβρουαρίου 2022Σήμερα

 Οργάνωση 

 Αρχιερατικές Περιφέρειες 

 1η  Αρχιερατική Περιφέρεια Μπουκόμπας
 2η Αρχιερατική Περιφέρεια Καράγκουε
 3η Αρχιερατική Περιφέρεια Γκέιτας 
 4η Αρχιερατική Περιφέρεια Μουάνζας 
 5η Αρχιερατική Περιφέρεια Μουλέμπας 
 6η Αρχιερατική Περιφέρεια Ικίμπας 
 7η Αρχιερατική Περιφέρεια Κυέρουας 

 Ναοί και Μονές 
 Ναοί 
Η Ιερά Επισκοπή διαθέτει συνολικά 190 Ενορίες, εκ των οποίων οι 100 είναι κατασκευασμένοι Ιεροί Ναοί ενώ 90 είναι λασποκαλύβες.

 Μονές 
 Ανδρώα Ιερά Μονή Μεταμορφώσεως του Σωτήρος Καάγκυα και
 Γυναικεία Ιερά Μονή Αγίας Μακρίνας Κιμπούγιε

 Ιερατική σχολή 
Στην Ιερά Επισκοπή λειτουργεί η Ιερατική Σχολή "Αγίου Αποστόλου και Ευαγγελιστού Μάρκου", διετούς φοίτησης.

 Παραπομπές 

 Εξωτερικοί σύνδεσμοι 
Ιστοσελίδα Ιεράς Επισκοπής Μπουκόμπας και Δυτικής Τανζανίας/

Μπουκόμπας και Δυτικής Τανζανίας